C 47/102
BG
Официален вестник на Европейския съюз
7.2.2023 г.
Сряда, 6 юли 2022 r.
P9_TA(2022)0284
Доклад относно Сърбия за 2021 г.
Резолюция на Европейския парламент от 6 юли 2022 г. относно доклада на Комисията за Сърбия за 2021 г. (2021/2249(INI)) (2023/C 47/08)
Европейският парламент, — като взе предвид Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, влязло в сила на 1 септември 2013 г. (1), — като взе предвид кандидатурата на Сърбия за членство в Европейския съюз от 19 декември 2009 г., — като взе предвид становището на Комисията от 12 октомври 2011 г. относно кандидатурата на Сърбия за членство в Европейския съюз (COM(2011)0668), решението на Европейския съвет от 1 март 2012 г. да предостави на Сърбия статут на страна кандидатка, както и решението на Европейския съвет от 27– 28 юни 2013 г. да започне със Сърбия преговори за присъединяване на страната към ЕС, — като взе предвид заключенията на председателството от заседанието на Европейския съвет в Солун на 19 и 20 юни 2003 г., — като взе предвид Декларацията от София от срещата на върха ЕС — Западни Балкани, проведена на 17 май 2018 г., — като взе предвид Декларацията от Загреб от срещата на върха ЕС — Западни Балкани, проведена на 6 май 2020 г., — като взе предвид декларацията от Бърдо от срещата на върха ЕС — Западни Балкани, проведена на 6 октомври 2021 г., — като взе предвид Берлинския процес, започнал на 28 август 2014 г., и осмата среща на върха в рамките на Берлинския процес, проведена на 5 юли 2021 г., — като взе предвид срещата на високо равнище в София от 10 ноември 2020 г., декларацията на ръководителите на държавите от Западните Балкани относно общия регионален пазар от 9 ноември 2020 г. и декларацията от София относно Зелената програма за Западните Балкани от 10 ноември 2020 г., — като взе предвид Резолюция 1244 от 10 юни 1999 г. на Съвета за сигурност на ООН, консултативното становище на Международния съд от 22 юли 2010 г. относно съответствието с международното право на едностранното обявяване на независимост по отношение на Косово и Резолюция 64/298 на Общото събрание на ООН от 9 септември 2010 г., в която се признава съдържанието на становището на Международния съд и се приветства готовността на ЕС да улеснява диалога между Сърбия и Косово, — като взе предвид първото споразумение относно принципите, уреждащи нормализирането на отношенията между правителствата на Сърбия и Косово от 19 април 2013 г., и споразуменията от 25 август 2015 г., както и текущия диалог с посредничеството на ЕС за нормализиране на отношенията, — като взе предвид съобщението на Комисията от 5 февруари 2020 г., озаглавено „Засилване на процеса на разширяване — надеждна перспектива за членство в ЕС за Западните Балкани“ (COM(2020)0057), — като взе предвид съобщението на Комисията от 6 октомври 2020 г., озаглавено „Икономически и инвестиционен план за Западните Балкани“ (COM(2020)0641), и работния документ на службите на Комисията от 6 октомври 2020, озаглавен „Насоки за изпълнението на зелената програма за Западните Балкани“ (SWD(2020)0223), — като взе предвид Регламент (ЕС) 2021/1529 на Европейския парламент и на Съвета от 15 септември 2021 г. за създаване на Инструмент за предприсъединителна помощ (ИПП III) (2),
(1) (2)
ОВ L 278, 18.10.2013 г., стр. 16.
ОВ L 330, 20.9.2021 г., стр. 1.